Do‘ppi kiygan Mirziyoyev, rekord qo‘ygan suv parilar, kulga aylangan koronavirus qurboni. Hafta suratlari

Hafta davomida kameraga muhrlangan qiziqarli suratlarni namoyish qilamiz.

 Toshkent mahalliy aviaqatnovlar aeroportida kun botish vaqti.

 Portugaliyaning Aroka munitsipalitetida joylashgan dunyodagi eng uzun piyodalar osma ko‘prigi. Uning uzunligi 516 metr, kengligi 1,2 metrga teng. Ko‘prik Paiva daryosi ustida 175 metr balandlikda joylashgan. Ko‘prikdan o‘tish uchun taxminan 10 daqiqa sarflanadi. Ko‘prik 3-may kuni ochiladi.

 Germaniyaning Shlezvig-Golshteyndagi kemalar turish joyi chekkasida olishayotgan chag‘alaylar.

 Shavkat Mirziyoyev 29-aprel kuni Gurbanguli Berdimuhamedov va ikki mamlakat muftiylari hamrohligida “Turkmanboshi ruhi” masjidiga tashrif buyurdi. Shundan so‘ng turkmanistonlik hamkasbi bilan masjid yaqinida iftorlik qildi.
 Shavkat Mirziyoyev Qibrayda barpo etilayotgan bog‘ hududiga tashrif buyurdi. Bog‘ga “Yangi O‘zbekiston” nomi berildi

 Yulduzlarga to‘la osmon fonida lava chiqarayotgan Indoneziyadagi Merapi vulqoni.
 Indoneziyada Merapi vulqonidan lava daryosi oqdi (foto)

 Toshkent shahridagi Navro‘z bog‘ining yuqoridan ko‘rinishi.

 Xitoy shahri bo‘lmish Saniyadagi okeanariumda “Eng ko‘p suv parisi ishtirok etgan shou” sifatida Ginnes rekordlari kitobiga kiritilgan namoyish.

 1-may — Favvoralar kuni munosabati bilan Toshkent shahrining Mustaqillik maydonidagi favvora o‘z ishini qayta tikladi. Suratda ushbu favvora oldida yurgan ota-bola.
 Mustaqillik maydonidagi deyarli 2 yil ishlamagan favvoraning qayta ishga tushirilishi — suratlarda

 Shimoliy Makedoniya to‘lin oyi ostida turgan laylak.

 Toshkentdagi “Shayx Zayniddin” (Ko‘kcha) masjidiga tarovih namozini o‘qish uchun yig‘ilgan musulmonlar.

 Vyetnamdagi San Chi etnik guruhi ayollari futbol uchrashuvi o‘tkazmoqda.

 Toshkentda tig‘iz paytdagi avtomobillar oqimi.

 Isfahon shahrida joylashgan fermadagi ot.

 Hindistonning Bardhaman shahridagi ko‘cha aktyorlari.

 Melburnda o‘tkazilayotgan ANZAK (Avstraliya va Yangi Zelandiya armiyasi korpusi) kunida urushda halok bo‘lganlar xotirlanyapti. Ushbu kun 25-aprel kuni ikki mamlakatda ham nishonlanib, barcha urush, mojaro va tinchlikparvarlik operatsiyalarida xizmat qilgan va vafot etganlar yodga olinadi.

 Shveysariyaning Sion shahrida yosh syorfingchi sun’iy ravishda hosil qilingan to‘lqinda mashq qilmoqda.

 Radioaktivlik belgisi tushirilgan qora kiyim va niqob kiygan ayollar Belarus poytaxti Minsk shahrida Chernobil fojiasining 35 yilligi munosabati bilan qurbonlarni xotirlash uchun yurish tashkil qildi.
 Ukraina Chernobil AESdagi avariyaga oid maxfiy hujjatlarni e’lon qildi

 Buyuk Britaniyaning Amsberi shahri yaqinidagi Stounhenj tosh yodgorligi oldida, to‘lin oy ostida o‘tlab yurgan qo‘ylar.

 “Nomadland” (“Ko‘chmanchilar o‘lkasi”) filmi uchun “Oskar” mukofotining eng yaxshi filmi sovrindori, rejissor va prodyuser Xloya Chjao Los-Anjelesdagi matbuot zalida suratga tushmoqda.
 Xitoy OAVlariga “Oskar”ni qo‘lga kiritgan rejissor Xloya Chjao haqida yozish taqiqlab qo‘yildi. U ilgari Xitoyni tanqid qilgan edi

 Katmandu shahridagi koronavirus oqibatida vafot etganlarni yoqish uchun mo‘ljallangan krematoriyda qarindoshining kulini olayotgan odamlar.

 Rossiyalik harbiylar Sankt-Peterburgdagi G‘alaba kuni harbiy paradining mashqlarida qatnashmoqda. Rossiya 9-may kuni fashistlar Germaniyasi ustidan qozonilgan g‘alabaning 76 yilligini nishonlaydi.

 Katmandudagi devorga chizilgan boyqush surati oldidan o‘tib ketayotgan nepallik ayol. COVID-19 bilan kasallanish soni ko‘payishi ortidan Nepal hukumati Katmandu vodiysida 29-apreldan boshlab karantin cheklovlarini joriy etishga qaror qildi.

 21-aprel kuni Bali yaqinidagi o‘quv mashg‘ulotlarda KRI Nanggala 402 suvosti kemasida cho‘kib, halok bo‘lgan harbiyning ayoliga tasalli berilmoqda.
 Indoneziyada cho‘kib ketgan suvosti kemasining ekipaji halokatdan oldin ta’sirli video yozib qoldirdi (video)

 Shveysariyaning Bazel shahrida erkaklar o‘rtasida sport gimnastikasi bo‘yicha Yevropa chempionati final bosqichida qatnashayotgan yunon sportchisining chiqishi.
Avvalgi kunlarning fotogalereyalari: